kardosdrur/scandi-wiki huggingface dataset:
Kenny Dorham

McKinley Howard "Kenny" Dorham (30. august 1924 i Fairfield, Texas – 5. december 1972 i New York, USA) var en amerikansk trompetist, komponist og sanger.

Dorham hører til i bebopstilen, og han har spillet og indspillet med Charlie Parker, Art Blakey, Thelonius Monk, Sonny Rollins, Max Roach, Jackie McLean, Joe Henderson, Tony Williams, Tadd Dameron, Benny Golson og Andrew Hill.

Han blev senere mere blød og rund i sin trompet stil, og blev også inspireret af den latin amerikanske musik , hvor hans inspiration til han egen komposition Blue Bossa viser sig tydeligt. 

Dorham indspillede en del plader i eget navn.

Udvalgt Diskografi 

I eget Navn
 Kenny Dorham Quintet
 Afro-Cuban
 Quiet Kenny
 Whistle Stop
 Matador
 Una Mas
 Trompetta Toccata

Som Sideman
 the Jazzmessengers at the Café Bohemia vol 1 og 2. – Art Blakey
 Page One – Joe Henderson
 Our Thing – Joe henderson
 In ´n out – Joe Henderson
 Moving Out – Sonny Rollins
 Jazz in 3/4 Time – Max Roach
 Genius in Modern Music vol 2 – Thelonius Monk
 Vertigo- Jackie McLean
 Point Of Departure – Andrew Hill
 The Modern Touch – Benny Golson
 Fontainebleau'' – Tadd Dameron

Eksterne henvisninger  
 

Trompetister fra USA
Jazzmusikere fra USA
Sangere fra USA
Donald Byrd

Donaldson Toussaint´L Ouverture "Donald" Byrd (født 9. december 1932 i Detroit i USA, død 4. februar 2013) var en amerikansk jazztrompetist og pædagog.

Byrd var bebop musiker , men slog senere over i funk og soul genren.

Han indspillede en lang række plader i eget navn på pladeselskabet Blue Note. Han har også spillet og indspillet med Art Blakey, Jackie McLean, Herbie Hancock, John Coltrane, Sonny Rollins, Thelonius Monk og Eric Dolphy.

Udvalgt Diskografi

i eget navn 
 The Cat Walk
 Royal Flush
 Freeform
 Fuego
 Mustang
 Blackjack
 Slow Drag
 Fancy Free
 Electric Byrd
 Kofi
 Blackbyrd
 Stepping Into Tomorrow
 Places and Spaces

som sideman 
 New Soil – Jackie McLean
 Vertigo – Jackie McLean
 My Point of View – Herbie Hancock
 Lush Life – john Coltrane
 The Believer – John Coltrane
 The Last Train – john Coltrane
 Holiday for Skins vol 1 og 2. – Art Blakey
 Live at Townhall – Thelonius Monk
 Vol 1'' – Sonny Rollins

Kildehenvisninger

Eksterne henvisninger 
 

Trompetister fra USA
Musikere fra Detroit
Clark Terry

Clark Terry (født 14. december 1920 i St. Louis Missouri USA, død 21. februar 2015) var en amerikansk jazztrompetist.

Terry hørte til Swing og Bebop traditionen. Han havde spillet med bl.a. Duke Ellington , Oscar Peterson og J.J. Johnson. Han har ligeledes indspillet i eget navn.

Ekstern henvisning 

Trompetister fra USA
Jazzmusikere fra USA
Ivan Zafirov

Ivan Georgjev Zafirov (på bulgarsk: Иван Георгиев Зафиров) (født 30. december 1947 i Sofia, Bulgarien) er en tidligere bulgarsk fodboldspiller (højre back).

Han spillede 50 kampe og scorede ét mål for det bulgarske landshold, og var en del af holdet der vandt sølv ved OL i 1968 i Mexico City. Han deltog også ved VM i 1974 i Vesttyskland.

Zafirov spillede på klubplan 14 år hos CSKA Sofia i hjemlandet. Her var han med til at vinde ikke mindre end ni bulgarske mesterskaber.

Referencer 

Fodboldspillere fra Bulgarien
Fodboldspillere fra PFC CSKA Sofia
Deltagere ved verdensmesterskabet i fodbold 1974
Simeon Simeonov

Simeon Ivanov Simeonov (på ) (26. marts 1946 – 2. november 2000) var en bulgarsk fodboldspiller (målmand). Han spillede 34 kampe for det bulgarske landshold, og deltog ved hele tre VM-slutrunder (1966, 1970 og 1974).

Simeonov spillede på klubplan hovedsageligt for Slavia Sofia i hjemlandet. Det blev også til en enkelt sæson hos CSKA Sofia. Han blev i 1968 kåret til Årets fodboldspiller i Bulgarien.

Referencer

Eksterne henvisninger 
 

Fodboldspillere fra Bulgarien
Fodboldspillere fra PFC Slavia Sofia
Fodboldspillere fra PFC CSKA Sofia
Personer fra Sofia
Deltagere ved verdensmesterskabet i fodbold 1966
Deltagere ved verdensmesterskabet i fodbold 1970
Deltagere ved verdensmesterskabet i fodbold 1974
Paris' historie

Paris' skæbne er et resultat af flere historiske faktorer. Det var Klodevig 1., der i det 5. århundrede besluttede at lægge flere af de centrale funktioner i kongeriget i den lille by.

Paris er placeret i et kryds mellem flere handelsveje, midt i et rigt landbrugsområde. Byen bliver i løbet af det 10. århundrede en af de mest betydningsfulde franske byer, med kongens palads, rige klostre og en katedral. I løbet af det 12. århundrede udvikler Paris sig endvidere til at blive et europæisk center for uddannelse og kultur.

Om det er den franske revolution eller begivenhederne i maj 1968, har Paris altid været centrum i fransk historie.

Symbol

Stednavn 

Paris har sit navn efter det galliske stamme Parisii. Ordet Paris er i virkeligheden en transformation af det latinske Civitas Parisiorum (byen tilhørende Parisii), hvilket man genfinder i Lutetia Parisiorum. Oprindelsen til navnet for Parisii-stammen kendes ikke med sikkerhed.

De første bosættere 
De første spor af mennesker i Île-de-France går cirka 40.000 år tilbage, som man har fundet spor af langs Seinens bredder.

Det mest opsigtsvækkende fund, man har gjort drejer sig om sporene efter en landsby fra yngre stenalder (mellem 4.000 og 3.800 f.Kr.). Fundstedet er 3 ha stort og ligger i Bercy i det 12. arrondissement. Det består af 3 træbåde, forskellige potter, en bue af træ, pilespidser og redskaber fremstillet i ben og sten.

Antikken 

I 52 f.Kr. sejrer Romerne under ledelse af Titus Labienus over de galliske stammer aulercierne, senonerne og parisii i Slaget om Lutetia. Dette betyder begyndelsen på romernes besiddelse af Lutetia Parisiorum. Romerne fik en unik mulighed for at konstruere en by efter romersk forbillede, da gallerne valgte at ødelægge broerne og brænde byen, frem for at lade den falde i hænderne på romerne.

Kilder
Lilly

Lilly er et pigenavn, der er en kortform af Lillian, som fra latin, hvor det betyder 'lilje'. Navnet findes også i formerne Lilli, Lili, Lily og Lillie, og lidt flere end 7.000 danskere bærer en af varianterne (nævnt i rækkefølge efter hyppighed) i 2011 ifølge Danmarks Statistik 

Navnet forekommer også undertiden som efternavn.

Kendte personer med navnet 
 Lily Allen, engelsk singer-songwriter.
 Lili Boulanger, fransk komponist.
 Lily Broberg, dansk skuespiller.
 Lilian Ellis, dansk skuespiller og balletdanser.
 Lilli Gyldenkilde, dansk folketingspolitiker.
 Lili Heglund, dansk skuespiller og balletdanser.
 Lilly Helveg Petersen, dansk politiker.
 Lilli Holmer, dansk skuespiller.
 Lilly Jacobsson, svensk skuespiller.
 Lilly Lamprecht, kgl. dansk kammersanger.
 Lili Lani, dansk skuespiller.
 Lily Weiding, dansk skuespiller.
 Lillie Langtry, engelsk skuespiller.
 Lillian Tillegreen, dansk skuespiller.

Efternavn 
 Evangeline Lilly, canadisk skuespiller.
 Eli Lilly, grundlægger af kosmetikfirmaet af samme navn.
 J.C. Lillie, dansk arkitekt.

Navnet anvendt i fiktion 
 "Lili Marleen" er en tysk sang, der var meget populær under anden verdenskrig.
 Lili Marleen er en film fra 1980 af Rainer Werner Fassbinder.
 Lily Potter er en figur fra Harry Potter-serien.

Noter 

Pigenavne
Jesper Troelstrup

Jesper Troelstrup (født 11. december 1962) er en dansk manuskriptforfatter og filminstruktør.

Efter studier i filmvidenskab på Københavns Universitet blev Jesper Troelstrup i 1990 tilknyttet DR, hvor han fungerede som freelance-tilrettelægger af en lang række P1-programmer. I perioden fra 1994-2002 skrev og instruerede han en række dokumentar- og fiktionsfilm til børn og unge, der alle blev sendt på DR, herunder Drengene fra Herlufsholm.

I 2004 instruerede Troelstrup til Det danske filminstitut ungdomsfilmen 14, fuld og for meget, som er en af filminstituttets mest solgte dokumentarfilm.

I 2006 instruerer Troelstrup kortfilmen Paranoia, som bl.a. i 2007 var nomineret til en Robert af Danmarks Film Akademi. Samme år skrev og instruerede Troelstrup den delvist selvbiografiske novellefilm Hvor kragerne vender, som blev nomineret til Buster International Filmfestival. Året efter instruerede han filmen På flugt, som blev sendt på DR og vandt ungdomsjuryens pris ved Baka Forum (filmfestival) i Schweiz. Efter at han i 2009 skrev og instruerede Afslag på et kys, lavede Troelstrup i 2010 ungdomsfilmen Nemesis, med bl.a. Kim Bodnia. Instruert i 2012 filmen Omveje med bl.a.Peter Gantzler omveje blev i 2013 nomineret til Odense Internationale Filmfestival.
Jesper Troelsstrup instruerede 2013 Kampen med bl.a. Peter Gantzler, Andrea Vagn Jensen, Camilla Bendix og Henrik Prip

Noter

Eksterne henvisninger 
 
 

Filminstruktører fra Danmark
Manuskriptforfattere fra Danmark
Dansksprogede forfattere fra Danmark
Hvorfor spurgte de ikke Evans?

Hvorfor spurgte de ikke Evans? () er en spændingsroman fra 1934, skrevet af Agatha Christie.

Den er af den type romaner, forfatterinden selv betegnede som "lette at skrive".  Ingen af Christies sædvanlige detektiver, Hercule Poirot og Jane Marple deltager i opklaringen.

Plot 

Lady Francis Derwent, blandt venner kaldet "Frankie" kan minde en del om "Bundle" fra Brevet der dræbte og De syv urskiver. Begge er unge adelige kvinder fuld af eventyrlyst. Gennem vennen, præstesønnen Bobby Jones, bliver Frankie involveret i en sag, hvor en mand tilsyneladende kommer ud for en ulykke; men de to eventyrere er overbeviste om, at han blev myrdet. Frankie udnytter sin sociale position til at opsnuse forskellige detaljer om offerets formodede omgangskreds, hvorefter hun og Bobby bliver udsat for en del farefulde situationer, som de langt hen ad vejen selv roder sig ud i. Inden skurken og dennes motiv afsløres, udsættes de begge for drabsforsøg, men det lykkes dem i sidste øjeblik at undgå døden. Der forekommer ligeledes flere andre dødsfald, som næppe er af naturlige årsager. Det er således i nogen grad en spændingsroman, selv om Christie også placerer nogle spor, der kan hjælpe læseren med at gætte, hvem skurken eller skurkene er.  Af og til er dialogen mellem de to hovedpersoner ret banal, og en del læsere vil nok være enig med en anmelder, der fremhæver, at dialogen burde være strammet op. Et eksempel herpå i dansk oversættelse:

""-Det er det værste ved ægteskabet, sagde han. -Hvad siger du?.. -Hallo. -Hallo, hvorfor ægteskabet? Og hvis?-Det var en generel betragtning, sagde Bobby -Ja?- Om ægteskabets ødelæggende virkninger- Hvem er ødelagt"".

Udgaver på dansk 

 Carit Andersen (De trestjernede kriminalromaner); 1965 (Titel:Hændeligt uheld)
 Peter Asschenfeldt; 1999. Bemærk, at denne oversættelse bærer præg af, at oversætteren ikke er fortrolig med golfsportens fagudtryk.

Noter

Litteratur 
 Barnard, Robert (1980): A Talent to Deceive, Fontana/Collins
 Osbourne, Charles (1982): The Life and Crimes of Agatha Christie,Collins (London)

Krimier
Litteratur i 1934
Romaner fra England
Agatha Christie
Bøger af Agatha Christie
Jan Gebauer

Jan Gebauer (født 8. oktober 1838, død 25. maj 1907) var en tjekkisk sprogforsker. 

Gebauer var fra 1873 til sin død lærer i slavisk filologi ved Universitetet i Prag og i største delen af denne periode tillige udgiver af tidsskriftet Listy filologické. I 1886—1888 greb han ind i og afsluttede i det væsentlige den gamle strid om de i begyndelsen af 19. århundrede "fundne" oldtjekkiske digte (Königinhofer- og Grunberger-håndskrifterne, i virkeligheden falsknerier). 

Hans hovedværker er en meget udførlig historisk tjekkisk grammatik og en oldtjekkisk ordbog (begge ufuldendte). Af grammatikken ("Historickå mluvnice jacyka ceského") udkom 1894—1898 lydlæren og bøjningslæren (i alt 1.850 sider), men den påtænkte orddannelseslære og syntaks nåede han ikke at udarbejde. Ordbogen ("Slovnik starocesky") begyndte at udkomme 1901 og var ved hans død nået et stykke ind i bogstavet N (udgivelsen fortsattes af Emil Smetånka).

Han har desuden skrevet forskellige grammatiske hjælpemidler til skolebrug.

Eksterne henvisninger 

Filologer fra Tjekkiet
Charles og Ray Eames

Ægteparret Charles Ormond Eames, Jr (1907 – 1978) og Bernice Alexandra "Ray" Eames (født Kaiser) (1912 – 1988) var amerikanske designere. Deres designstil var moderne, og de har haft stor indflydelse på moderne arkitektur og møbeldesign. De beskæftigede sig desuden også med kunst og film, ligesom de også arbejdede med industrielt design og grafisk design.

Mange vil kunne genkende deres design i de skalstole, de skabte af glasfiber, metal og træ.

Eksterne links 

 eamesdesigns.com , en virtuel encyklopædi om Eames Design
 Biografi på Museum of Modern Art (MOMA)

Designere fra USA
Modernistiske arkitekter
Møbelarkitekter
Par
Hymns from Nineveh (album)

Hymns from Nineveh er debutalbummet fra det danske indie/folk-band af samme navn. Albummet kom på gaden 21. februar 2011 og fik gode anmeldelser. Det toppede som nummer 7 på den danske Album Top 40.

Spor 
 "So Mornful the Elegy, So Comforting the Hymn"
 "Selma"
 "Hymn for the Lover"
 "Cocoon"
 "Eveningsong"
 "Rage. Silence. Love"
 "Sister Sorrowsong"
 "Daughter of Zion"
 "Come All Ye"
 "Drink Deep from the Well"

Referencer 

Debutalbum fra 2011
Hymns From Nineveh-album
Debutalbum fra Danmark
Pierre Michel

Pierre Michel (født 11. juni 1942) er en litteratur professor og en lærd med speciale i den franske forfatter Octave Mirbeau.

Michel blev født i Toulon, søn af historikeren Henri Michel.

Efter at forsvare sin afhandling om værker af Octave Mirbeau ved universitetet i Angers i 1992, grundlagde Michel et år senere, ”Société Octave Mirbeau”, en litterær samfund han er i øjeblikket formand. Han er også grundlægger og chefredaktør af Cahiers Octave Mirbeau (1993).

En biograf og myndighed Mirbeau's arbejde, har Michel offentliggjort kritiske udgaver af alle hans arbejde: romaner, skuespil, artikler og korrespondance.

Pierre Michel fik Sévigné prisen i oktober 2003 for sin udgave af første bind af Mirbeau's Correspondance générale.

Værker 
 Octave Mirbeau, l'imprécateur au cœur fidèle, biographie, Paris : Séguier (1990). 
 Alice Regnault, épouse Mirbeau : ”le sourire affolant de l'éternelle jeunesse” Reims : À l'écart (1994).
 Les Combats d’Octave Mirbeau (1995).
 Lucidité, désespoir et écriture (2001).
 Jean-Paul Sartre et Octave Mirbeau (2005).
 Albert Camus et Octave Mirbeau (2005).
 Octave Mirbeau et le roman (2005).
 Bibliographie d’Octave Mirbeau (2008).
 Les Articles d'Octave Mirbeau (2009).
 Dictionnaire Octave Mirbeau , L'Âge d'Homme, 2011, 1195 s.

Eksterne henvisninger 
 Site de Pierre Michel .
 Blog de Pierre Michel... et d’Octave Mirbeau.

Personer fra Toulon
Litteraturhistorikere fra Frankrig
Jadranka Kosor

Jadranka Kosor, ; (født 1. juli, 1953) er en kroatisk politiker og tidligere journalist. Hun var Kroatiens premierminister i perioden fra den 6. juli 2009 til den 23. december 2011. Hun overtog posten som premierminister efter den pludselige tilbagetrækning af den tidligere premierminister Ivo Sanader. Hun var Kroatiens første kvindelige premierminister siden landet blev selvstændigt.

Tidlige liv 

Jadranka Kosor blev født i Lipik og færdiggjorde grunduddanelsen i Pakrac . Hun studerede i Zagreb, hvor hun uddannede sig i jura og begyndte at arbejde som journalist fra 1972 som korrespondent for Večernji list og Radio Zagreb. I 1971, blev hendes bog Koraci udgivet af Matica hrvatska.  I tiden under Den kroatiske uafhængighedskrig arbejdede hun som radio-journalist og hendes show dækkede emner som krig og flygtningeproblemer. Under denne tid arbejdede hun også kort for BBC.

Kosor har udgivet fire bøger, to om poesi og to der handlede om Den kroatiske uafhængihedskrig. Hun har sønnen Lovro.

Politik 

I 1995, blev Kosor repræsentant i det kroatiske parlament som medlem af den Kroatiske Demokratiske Union (HDZ). Her var hun også vicepræsident i det kroatiske parlament. Fra 1999 til 2000, var hun præsident for HDZ's Kvinde Organisation Katarina Zrinski.

Kosor var vicepræsident for HDZ i 1995 and 1997, og fra 2002 til 2009, hvor hun blev præsident for partiet. I 2003 blev hun minister for Familie, Veteraner og Generationssolidaritet i den kroatiske regering under Ivo Sanader.

HDZ valgte hende til præsidentkandidat for det kroatiske valg i 2005. I første runde overtog Boris Mikšić med få procent og opnåede en anden plads. I juli 2009 tog hun over som leder af den Kroatiske Demokratiske Union efter Ivo Sanader havde trukket sig.

Referencer 

Politikere fra Kroatien
Kvindelige regeringschefer
Zigismunds Sirmais

Zigismunds Sirmais (6. maj 1992 i Riga i Letland) er en lettisk spydkaster.

Sirmais opnåede sit bedste resultat med en længde på 84,47 meter den 20. marts 2011 ved European Cup Winter Throwing i Sofia, Bulgarien. Dette resultat slog Andreas Thorkildsens hidtidige verdensrekord på 83,87 meter fra 2001, og er dermed er gældende verdensrekord for juniorer.

Sirmais konkurrerer for klubben Arkādija med træneren Valentīna Eiduka.

Kildehenvisninger

Eksterne henvisninger 
 

Personer fra Riga
Spydkastere fra Letland
Mørk kongelys

 
Mørk kongelys (Verbascum nigrum) er en op til en meter høj urt, der i Danmark vokser eksempelvis langs veje og på skrænter. Den danner først en bladroset og derfra skyder den høje stængel op med de mange, gule blomster. Arten er tørketålende og bruges en del i havens tørkeprægede bede.

Til forskel fra de to andre vildtvoksende Kongelys-arter, er bladene mørkegrønne og glatte på oversiden. Plantens frøspredning er meget effektiv, hvad der kan gøre arten til et plagsomt ukrudt.

Beskrivelse 
Mørk kongelys er en flerårig, urteagtig plante med en opret og stiv vækst. Planten danner en grundstillet bladroset, og derfra skyder stænglen til vejrs. Den er firkantet i tværsnit, svagt rødfarvet og næsten hårløs. Bladene sidder spredtstillet, og mens de grundstillede blade og de nederste stængelblade er ægformede, så er de øvrige stængelblade elliptiske. Alle blade har bugtet-tandet rand, mørkegrøn og næsten blank overside, men lyst grågrøn og håret underside.

Blomstringen foregår i juli-august, hvor man ser blomsterne samlet i en endestillet stand på den enlige stængel. De enkelte blomster er 5-tallige og svagt uregelmæssige med gule kronblade og violette støvdragere. Frugterne er kapsler med mange frø.

Rodsystemet består af en kraftig og dybtgående pælerod, der har mange siderødder.

Højde x bredde og årlig tilvækst: 1,00 x 0,25 m (100 x 25 cm/år).

Hjemsted 

Mørk kongelys har sin naturlige udbredelse i Sibirien og det meste af Europa. I Danmark er den almindelig over det meste af landet, men sjælden i Vestjylland. Arten er knyttet til lysåbne eller let skyggede voksesteder med en jord, der er let fugtig til tør og rig på humus, kalk og næringsstoffer. Derfor findes den oftest på udyrkede arealer, skrænter og overdrev.

I de varmeprægede egeskove ved Zdrojowa Góra i nationalparken Puszcza Kampinoska vest for Warszawa, findes arten sammen med bl.a. svalerod, forskelligbladet svingel, grenet edderkopurt, kranslilje, melittis, storblomstret fingerbøl og vortebirk

Fodnoter

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Haveplanter
Gule blomster
Tørketålende planter
Kongelys
Mathias Gehrt

Mathias Krathmann Gehrt (født 7. juni 1992) er en dansk fodboldspiller, der spiller for Hvidovre IF.

Karriere 
Han fik sin superligadebut for Brøndby IF den 6. marts 2011 i 1-1 kampen mod Lyngby BK. Han scorede sit første superligamål d. 3. april 2011 i en kamp mod Silkeborg IF.

Den 22. august 2013 skrev han under på en toårig kontrakt med ADO Den Haag. Den 25. september 2016 blev det offentliggjort, at Mathias Gehrt skiftede til FC Helsingør, hvor han skrev under på en aftale gældende resten af 2016. Det lykkedes dog ikke parterne at opnå enighed om en kontraktforlængede, og den 28. januar 2017 skiftede han videre til FC Roskilde, hvor han skrev under på en toårig kontrakt.

Referencer

Eksterne henvisninger 

 Mathias Gehrt, all-time Superstats.dk
 Deens talent Mathias Gehrt naar ADO Den Haag | ADO Den Haag

Fodboldspillere fra Danmark
Fodboldspillere fra Brøndby IF
Fodboldspillere fra ADO Den Haag
Fodboldspillere fra FC Helsingør
Fodboldspillere fra FC Roskilde
Bit (værktøj)

En bit (eller skruebit) er en udskiftelig del i enden af en skruemaskine eller skruetrækker. Den bruges til at skrue skruer i forskellige materialer. Skruerne kan have forskellige typer kærv, derfor kan det være praktisk at kunne skifte dem ud. De er typisk lavet af hårde metaller som stål for at undgå, at bitten brækker eller bliver bøjet, når man skruer en skrue i.

Skruetrækkere

en:List of screw drives
Kroppkaka

Kroppkaka er en traditionel Sydsvensk ret bestående af kogte kartoffelboller med fyld af løg og kød eller bacon. Kartoffler, hvedemel, løg, salt og hakket okse- eller svinekød er almindelige ingredienser i kroppkakor. Kroppkakor er hovedsagelig en ret fra de sydlige svenske landskaber Blekinge, Småland, Gotland og Øland.

Kroppkakor serveres med smør, kærnemælk og tyttebær syltetøj. Der findes regionale forskelle med hensyn til opskriften, især når det kommer til andelen af henholdsvis prækogte og rå kartofler. Krydderier er stærkt indvirkende i nogle variationer. Selvom kroppkakor og palt ser helt ens ud i form, er de ikke den samme ret på grund af de forskellige anvendte ingredienser. Kroppkakor er for det meste lavet af prækogte kartofler og hvede, hvorimod rå kartofler og byg anvendes i palt.

Blekingske Kroppkakor kaldes "gråa” og fremstilles på næsten kun rå kartofler, og kun en lille del af kartoflerne koges. Ølendske kroppkakor har lidt mere kogte kartofler end de blekingske kroppkakor, men stadig mest rå kartofler.  Smålendske kroppkakor fremstilles med ca. 50% rå kartofler og 50% kogte kartofler.  Gotlandske kroppkakor kaldes "hvide” og fremstilles kun på kogte kartofler.

Se også 
 Palt
 Cepelinai

Eksterne henvisninger 
Opskrift på kroppkaka fra Blekinge 
Opskrift på kroppkaka fra Øland 

Madretter
Mad fra Sverige
Loleatta Holloway

Loleatta Holloway (5. november 1946 i Chicago – 21. marts 2011) var en amerikansk disco-sangerinde. Hun blev kendt op gennem 70'erne og 80'erne for hitsingler som "Only You", "Hit and Run" og "Catch Me on the Rebound", mens hendes vel nok mest kendte sang er "Love Sensation" der gik ind som #1 på dance-hitlisten i USA. Sangen er siden blev samplet adskille gange, bl.a. af gruppen Black Box på "Ride on Time" (1989) der var den bedst-sælgene single i Storbritannien dette år.

Diskografi 
 Loleatta (Aware, 1973)
 Cry To Me (Aware, 1975)
 Loleatta (Gold Mind, 1976)
 Queen of the Night (Gold Mind, 1978)
 Loleatta Holloway (Gold Mind, 1979)
 Love Sensation (Gold Mind, 1980)

Kilder 

Sangere fra USA
Afroamerikanere
Ambrogio Lorenzetti

Ambrogio Lorenzetti (eller di Lorenzo) (ca. 1290 – 9. juni 1348) var en italiensk maler, hørende til Sienaskolen. Ambrogio var bror til Pietro Lorenzetti.

Han uddannedes sikkert under indflydelse af Simone Martini; sammen med nedennævnte broder, med hvem han ofte arbejdede i fællesskab, gav han for lange tider Sienas malerkunst sit præg: en gammeldags kunst med mønstret guld, broget pragtfulde farver, sirlig tegning, men tillige med en livfuld virkelighedssans (bl.a. i landskabet), således i Lorenzettis berømteste værk, freskerne med tre store symbolske kompositioner, hvor den gode og slette regering fremstilles (i Sala del Consiglio i Palazzo Pubblico i Siena, ca. 1338—40), og hvor skildringen kan virke Giottosk, og med en del ejendommelige portrætter. Lorenzetti nævnes første gang som maler 1323, ikke efter 1345. Blandt hans (gennemgående slet bevarede) fresker kan nævnes scener fra den hellige Franciscus’ levned i Sienas San Francesco. Staffelibilleder: Madonna mellem den hellige Magdalena og den hellige Dorothea, Bebudelsen (1344), to helgenbilleder med mere i akademiet, Siena; fire billeder af den hellige Nicolaus’ liv og et stort alterbillede: Fremstillingen i Templet, i akademiet i Firenze, en freske med hoveder af nonner (London) og tempera-billedet Kristi Fødsel (Berlins Kaiser-Friedrich-Museum).

Galleri

Eksterne henvisninger 

 

Malere fra Italien